Euskera Ikerketa Aldizkaria
type: channel
description: Euskera Ikerketa Aldizkariaren aurrekari gisa, Euskera Euskaltzaindiaren agerkari ofiziala izan da 1920. urtetik 2022ra bitartean. 2023tik aurrera bi argitalpen dira: batetik, Euskera Ikerketa Aldizkaria eta bestetik, Euskaltzaindiaren buletina. Lehenak Akademiaren lan esparruetako ikerketa-artikulu originalak, liburu-aipamenak eta antzekoak jasotzen ditu, eta paperean eta euskarri informatikoan argitaratzen da. Bigarrenak Euskaltzaindiaren lana eta bizitza akademikoa biltzen ditu eta modu elektronikoan argitaratzen da. Euskera Ikerketa Aldizkariak bi zenbaki argitaratzen ditu urtero. Lehena, martxo edo apirila inguruan (urtarrila-ekaina aldiari dagokiona) eta bigarrena, irailean edo urrian (uztaila-abendua aldikoa). Ikerketa artikuluak argitaratzeko, Idazketa Batzordeak, anonimotasuna bermatuz, kanpo ebaluatzaileen iritzia jasoko du PEER REVIEW itsu bikoitza sistema erabiliz.
publisher: Euskaltzaindia
language: eu
publication name: Euskera Ikerketa Aldizkaria
issn: 0210-1564
items: Arikala: aisialdi antolatua eta euskararen hizkera informalaren lanketa hezkuntza-testuinguru formalean
items: Noketaren higatzea Ortzaizen
items: Euskal hizkeren erritmoa
items: Non gogoa, han zangoa? Demolinguistika-aurreikuspenak: hizkuntza-politikaren ibilbidearen oinarriak marrazteko tresna Ipar Euskal Herrian?
items: Lagunarteko hizkera langai ikastolan: bi ikasturteko esku-hartzearen inplementazioa eta emaitzak
items: Ander Manterola Aldekoa: zeanuriztar etnografoari elkarrizketa
items: BAM (Baiona-Angelu-Miarritze) eremuko eta inguruetako gazteen euskarazko hizkera arrunta
items: Hilabeteak: ikuspegi etnolinguistikoa
items: Charrando aragonés. La lengua aragonesa en su Zona de Uso Predominante
items: Ipar Euskal Herriko poesiaren argiak eta itzalak, 1940tik hona
items: Jean-Baptiste Elizanburu (1828-1891) idazlearen lo-kanta ezezagun bat: Haurcho bati
items: Derrigorrezko Bigarren Hezkuntzako (DBH) ikasleen argudiaketa zientifikoa: euskaraz, gaztelaniaz eta ingelesez idazten
items: De noms, de cognoms i de llengües subordinades
items: Urtaroak
items: Erredingo Luiseneko euskal predikuak (XVIII.-XIX. m.): aurkezpena, katalogazioa eta ikerketaren lehen emaitzak
items: Euskara zinema elekariaren hasmentan (1930-1936)
items: "Gehiegitan galdetzen didate nongoa naizen". Murgiltze programako ikasle etorri berriak eta identitatearen auzia
items: Literatura, lengua y lugar. Termodinámica aplicada
items: Mikoleta eskuizkribuko txistukarien auziaz
items: Gezurra dirudi: hizkuntza figuratiboa, zeharkako gezurrak eta hiztunaren konpromisoa
items: Juan Kruz Igerabideren haur-poesia (1992-2005): poemen analisi tematiko, metriko eta estilistikoa
items: Maria SS.ª Concepciocoaren Sermoia (1772an predikatua): Larramendiren beste sermoi baten kopia ote?
items: Euskara eta kulturartekotasuna uztartzeko esperientzia berria udalerri euskaldunetan
items: Fragmentarismoa testu postmodernoan: errealitatea kontatzeko ezintasuna Harkaitz Canoren Kandelikaran
items: Datu berriak Araba-Nafarroetako euskararen historiarako: Eulateko dotrina (XVIII-XIX. m.)
items: Asuntzioko Sermoi egile-, toki- eta urtegabea: Larramendiren testu berri ezezaguna [Loiola 14.08.1740]
items: Euskara katedraren mendeurrena Iruñeko Seminarioan
items: Azkueren gutundegia: 1904-1906. urteetan atzerritik ama- arrebei idatzitako gutunak
items: Zaldibiako hitz, esapide, esaera eta atsotitz batzuk
items: Lehen Hezkuntzako haurren lagunarteko hizkera aisialdian: erdaren eragina bat-bateko adierazkortasunean

Arikala: aisialdi antolatua eta euskararen hizkera informalaren lanketa hezkuntza-testuinguru formalean
type: item
description: Ondorengo orrialdeetan, hizkera informala, aisialdi antolatua, hezkuntza formala, motibazioa eta atxikimendua lotzen dituen marko teorikoan kokatutako ikerketa-lana aurkeztu da. Hala, metodologia ludikoaren eta aisialdi antolatuaren bitartez euskararen hizkera informala landu ostean, esku-hartzeek haurrengan utzitako bizipenak eta izandako inpaktua aztertu dira. Ikerketa-metodo mistoaren eta diseinu konkurrentearen barruan garatu da, eta Arikala programan parte hartu duten Nafarroako bi ikastolatako haurrek (n = 86) eta Euskal Herriko beste zortzi ikastolatan programa bera aplikatzen duten irakasleek zein hezitzaileek (n = 32) parte hartu dute. Emaitzak datu kualitatiboak eta kuantitatiboak triangulatuz aztertu dira, eta ateratako ondorio nagusien artean nabarmendu da, esku-hartzeen bitartez haurrek euskararekiko motibazioa eta atxikimendua garatu dutela. Era berean, programaren aplikazioak parte-hartzaileen gehiengoan inpaktu positiboa izan duen arren, egindako analisi estatistikoetan desberdintasun esanguratsuak atzeman dira 1Haren (lehen hizkuntza) eta generoaren arabera: euskara 1H dutenek eta neskek onura handiagoak hartu dituztelakoa daukate. Orobat, irakasleen eta aisialdiko hezitzaileen bizipenei erreparatuta, hizkera informala lantzeko prestakuntza espezifikoaren beharra dagoela ondorioztatu da.
subject: Ikerketa-artikuluak
  topic: section
subject: euskara
  topic: keywords
subject: eskola
  topic: keywords
subject: hizkera informala
  topic: keywords
subject: aisialdi antolatua
  topic: keywords
subject: motibazioa
  topic: keywords
subject: hizkuntza-atxikimendua
  topic: keywords
creator: Odei Guirado Irasuegi
rights: Egile-eskubideak 2025 Odei Guirado Irasuegi https://creativecommons.org/licenses/by-nc/4.0
date: 2025-10-30
publication date: 2025-10-30
starting page: 81
ending page: 123
doi: 10.59866/eia.v2025i10.304

Noketaren higatzea Ortzaizen
type: item
description: Ortzaizeko (Nafarroa Beherea) noketaren erabilera eta haren higatzea aztertzea edo bederen azterketari hurbiltzea du xede lan honek . Hain xuxen, 18 lekuko ortzaiztarrek osatu lagin bat abiapuntu harturik, bi ikuspegitarik atxiki zaio noketaren erabilerari. Alde batetik, morfologiaren ikuspegitik, bi adin-tartetako 10 lekukorengandik bildu nokako adizki alokutiboen belaunaldi batetik besterako aldakortasuna aztertu da eta noketaren higatzearen aztarnak liratekeen zenbait aldaera aurkeztu dira. Bestetik, soziolinguistikaren ikuspegitik, informatzaile-sorta osoaren —hots, gazteek osatu hirugarren adin-tartea barne— noketarekiko praktika eta ideologien lekukotasunen bilketa egin, eta halaber, horien adinaren araberako aldakortasuna deskribatu da. Izan ere, emaitzek erakutsi dute adin-tarte batetik besterat, i) noketaren erabilera gobernatzen duten aldagai soziolinguistikoek pisu ezberdina hartzen dutela, ii) erabilera-taldea hertsitzen dela, baina iii) balioztatze progresibo bat agertzen dela noketari buruzko ideologietan.
subject: Ikerketa-artikuluak
  topic: section
subject: noketa
  topic: keywords
subject: hizkuntza-aldakortasuna
  topic: keywords
subject: hizkuntza-tratamendua
  topic: keywords
subject: aditzaren morfologia
  topic: keywords
subject: hizkuntza-transmisioa
  topic: keywords
subject: hiketa
  topic: keywords
creator: Ana Jaunarena Mendiondo
rights: Egile-eskubideak 2025 Ana Jaunarena Mendiondo https://creativecommons.org/licenses/by-nc/4.0
date: 2025-10-30
publication date: 2025-10-30
starting page: 125
ending page: 165
doi: 10.59866/eia.v2025i70.319

Euskal hizkeren erritmoa
type: item
description: Ikerketa honetan euskal hizkeren erritmoa arakatu dugu, oraindik sakontasunez aztertu gabeko gaia delako. Orain arte egin diren azterketa batzuetan euskara silaba-aldiko hizkuntzen taldean sartu dute, baina badira mora-aldikora gerturatzen dela iradoki duten ikerlanak ere. Hizkeren artean desberdintasunik ote dagoen ere eztabaidagai izan da. Izan ere, jakina da fonologiaren eremuan, euskal hizkeretan, hainbat alternantzia daudela, murrizketak, sinkopak edo aferesiak izan. Horiek guztiek silabaren egiturari eragiten diote neurri batean eta ondorioz horrek erritmoaren estatusa alda dezake. Hain zuzen ere, zenbait autorek zalantzan jarri dute euskara benetan silaba-aldiko hizkuntza izatea, eta batek ere ez ditu hizkerak sistematikoki aztertu. Horregatik, eztabaida horretan ekarpena egitea da gure lan honen helburua. Horretarako, Bermeoko, Bilboko, Donostiako eta Baztango euskal hizkerak sistematikoki aztertu ditugu. Gure emaitzek erakutsi dute, hizkera horien bokal-tarteen ehunekoetan (% V) bereizketa esanguratsurik ez dagoela, baina bai, ordea, hizkera batzuen kontsonante-tarteen desbiazio estandarrean (ΔC). Horretaz gain, emaitzok iradoki dute, aztertu ditugun euskal aldaerak mora-aldikoen taldetik hurbilago daudela alderdi batzuetan, silaba-aldikoen taldetik baino.
subject: Ikerketa-artikuluak
  topic: section
subject: euskal hizkerak
  topic: keywords
subject: erritmoa
  topic: keywords
subject: azentua
  topic: keywords
subject: silaba
  topic: keywords
subject: mora
  topic: keywords
creator: Maddi Ormazabal Sudupe
creator: Ane Berro
creator: Irene de la Cruz-Pavía
rights: Egile-eskubideak 2025 Maddi Ormazabal Sudupe, Ane Berro, Irene Delacruz-Pavía https://creativecommons.org/licenses/by-nc/4.0
date: 2025-10-30
publication date: 2025-10-30
starting page: 167
ending page: 188
doi: 10.59866/eia.v2025i70.318

Non gogoa, han zangoa? Demolinguistika-aurreikuspenak: hizkuntza-politikaren ibilbidearen oinarriak marrazteko tresna Ipar Euskal Herrian?
type: item
description: Bost urterik behin egiten den inkesta soziolinguistikoa da gaur egun erabiltzen den tresna nagusia, Ipar Euskal Herrian euskararen bizitasuna nolakoa den jakiteko. 2021eko inkesta zazpigarrena dela eta, gaur egun euskalgintzako eragileek eta erabakitzaile politikoek dute lurraldean euskararen egoeraren bilakaerari buruzko datu-iturri sendo bat, azken 30 urteetan hizkuntza-politika plangintzaren arloan egin diren pausoekin korrelazioan jar daitekeena. Alabaina, gaur egun arte Ipar Euskal Herrian datu soziolinguistikoak ez dira erabiliak izan etorkizuneko hizkuntza-politikaren planifikazioan. Bestalde, prozesu eta dinamika anitzek euskararen biziberritze-prozesuan eragina badute ere, gutxik ematen dizkigute aurreikuspenak, batez ere epe luzean. Demografia da horietako bat. Azterketa-lan honetan, soziolinguistika- eta demografia-datuen uztartze-metodologia proposamen bat egin dugu, hurrengo 25 urteetan Ipar Euskal Herriko euskaldun-kopuru eta -proportzioen bilakaeraren 3 hipotesi eraikitzeko. Hipotesi horiek dituzten muga metodologiko, teoriko eta filosofikoak kontuan hartuz, tresna hori proposatu duen lan-taldearen helburu nagusia izan da, hizkuntza-plangintzaren erabakitzaile eta eragileei tresna gehigarri bat eskura ematea, euskararen etorkizunaren norabideak Ipar Euskal Herrian eztabaidatzeko.
subject: Ikerketa-artikuluak
  topic: section
subject: soziolinguistika
  topic: keywords
subject: demografia
  topic: keywords
subject: prospektiba
  topic: keywords
subject: hizkuntza-plangintza
  topic: keywords
subject: Ipar Euskal Herria
  topic: keywords
creator: Amande Anin
creator: Christian Malmose
creator: Virginie Boillet
rights: Egile-eskubideak 2025 Amande Anin, Christian Malmose, Virginie Boillet https://creativecommons.org/licenses/by-nc/4.0
date: 2025-10-30
publication date: 2025-10-30
starting page: 11
ending page: 52
doi: 10.59866/eia.v2025i70.317

Lagunarteko hizkera langai ikastolan: bi ikasturteko esku-hartzearen inplementazioa eta emaitzak
type: item
description: Ikerketa hau Euskaltzaindiaren Mintzola egitasmoak, Ikastolen Elkarteak eta Mondragon Unibertsitateak elkarlanean gauzatu dute. 2022-23 eta 2023-24 ikasturteetan, Lehen Hezkuntzako laugarren eta bosgarren mailako ikasleekin, lagunarteko hizkeran erabili ohi diren hainbat esamolde landu dira Euskal Herriko lurralde desberdinetako hamar ikastolatan, dela ikasgela barruan, dela aisia-esparruan. Funtsean, ikertu nahi izan da, hizkera informala ikastetxeko testuinguruan lantzeak eraginik ote duen lagunarteko komunikazio informalean.
subject: Ikerketa-artikuluak
  topic: section
subject: Lehen Hezkuntza
  topic: keywords
subject: aisialdia
  topic: keywords
subject: lagunarteko hizkera
  topic: keywords
subject: hizkuntza-ohiturak
  topic: keywords
subject: esamoldeak
  topic: keywords
creator: Idurre Alonso Amezua
creator: Aritz Bereziartua Arruabarrena
creator: Jon Mentxakatorre Odriozola
creator: Xabier Lasa Agirrezabal
rights: Egile-eskubideak 2025 Idurre Alonso Amezua, Aritz Bereziartua Arruabarrena, Jon Mentxakatorre Odriozola, Xabier Lasa Agirrezabal https://creativecommons.org/licenses/by-nc/4.0
date: 2025-10-30
publication date: 2025-10-30
starting page: 229
ending page: 260
doi: 10.59866/eia.v2025i10.307

Ander Manterola Aldekoa: zeanuriztar etnografoari elkarrizketa
type: item
description: .
subject: Oharrak
  topic: section
creator: Jon Mentxakatorre Odriozola
rights: Egile-eskubideak 2025 Jon Mentxakatorre Odriozola https://creativecommons.org/licenses/by-nc/4.0
date: 2025-10-30
publication date: 2025-10-30
starting page: 317
ending page: 337
doi: 10.59866/eia.v2025i10.308

BAM (Baiona-Angelu-Miarritze) eremuko eta inguruetako gazteen euskarazko hizkera arrunta
type: item
description: Artikulu honek BAM (Baiona-Angelu-Miarritze) eremuko eta inguruko 18tik 24 urtera bitarteko euskal gazte zenbaiten hizkuntza-praktikak aztertu ditu. Praktika horiek deskribatzeko xedea du, frantsesak eta euskara batuak eragindako berrikuntza fonetikoak, kalko semantikoak, «euskara-frantsesa» kode-aldaketa eta Interneten erabiltzen den hizkeraren berezitasunak aztertuz. Ondorioek erakutsi dutenez, hizkuntzaren aldaera berri hori frantsesaren hizkera-maila arruntaren ezaugarriak barneratzen ari da, eta badirudi euskara batuaren irakaskuntzak ere izan lezakeela nolabaiteko eragina gazteen hizkuntza-aldaera berri horretan.
subject: Ikerketa-artikuluak
  topic: section
subject: kode-aldaketa
  topic: keywords
subject: gazte-hizkera
  topic: keywords
subject: kalko fonetikoak
  topic: keywords
subject: kalko semantikoak
  topic: keywords
subject: hizkuntza-bariazioa
  topic: keywords
subject: euskara
  topic: keywords
creator: Maddi Kintana Morcillo
rights: Egile-eskubideak 2025 Maddi Kintana Morcillo https://creativecommons.org/licenses/by-nc/4.0
date: 2025-10-30
publication date: 2025-10-30
starting page: 189
ending page: 228
doi: 10.59866/eia.v2025i10.305

Hilabeteak: ikuspegi etnolinguistikoa
type: item
description: Euskaraz erabili ohi diren hilabeteen izendapenei buruzko gogoetak, ikuspegi linguistikotik eta antropologikotik egin izan dituzte autore batzuek. Euskal kulturan hain kontu sustraitua eta arrunta izanda, nondik ote datozen izendapenak jakin nahian, jende askok plazaratu izan du bere iritzia era batera edo bestera, sarritan gisa desegokian, behar bezalako tresnarik erabili ez baitu. Gai interesgarri honi taxuzko egituraketa eta argia emateko xedez, egileak metodologia etnolinguistikoaz baliatzea proposatu du, lexikoa eta kultura uztartuz, ezinbestez elkarri eragiten baitiote.
subject: Ikerketa-artikuluak
  topic: section
subject: hilabeteak
  topic: keywords
subject: etnolinguistika
  topic: keywords
subject: kultura
  topic: keywords
subject: lexikoa
  topic: keywords
subject: egutegia
  topic: keywords
subject: erromatarrak
  topic: keywords
creator: Kepa Diéguez Barahona
rights: Egile-eskubideak 2025 Kepa Diéguez Barahona https://creativecommons.org/licenses/by-nc/4.0
date: 2025-10-30
publication date: 2025-10-30
starting page: 261
ending page: 301
doi: 10.59866/eia.v2025i10.303

Charrando aragonés. La lengua aragonesa en su Zona de Uso Predominante
type: item
description: .
subject: Liburu-aipamenak
  topic: section
creator: Jon Artza
rights: Egile-eskubideak 2025 Jon Artza https://creativecommons.org/licenses/by-nc/4.0
date: 2025-10-30
publication date: 2025-10-30
starting page: 341
ending page: 345
doi: 10.59866/eia.v2025i70.302

Ipar Euskal Herriko poesiaren argiak eta itzalak, 1940tik hona
type: item
description: Artikulu honen helburua da 1940ko hamarkadatik landako Ipar Euskal Herriko poesiaren aurkezpen orokorra eskaintzea, ahozko eta idatzizko tradizioetatik datozen lanak kontuan hartuz. Badago olerkari erraldoi bat, Itxaro Borda, zoinen obra oparoak itzal egin diezaiokeen gainerateko ekoizpen poetiko guziari: isilduko dugu haren aipamena, ilunpean geldituak agerrarazteko. Ez dugu talde poetikorik aurkitu: poeta bakoitza bere berezitasunarekin presentatzea komeni da. Bururatzeko, Ipar Euskal Herriko poesiaren etorkizunaz gogoetatuko dugu.
subject: Ikerketa-artikuluak
  topic: section
subject: Ipar Euskal Herriko poesia
  topic: keywords
subject: olerti garaikidea
  topic: keywords
subject: poesiaren historia
  topic: keywords
subject: poesiaren etorkizuna
  topic: keywords
subject: poesiaren argiak eta itzalak
  topic: keywords
subject: ahozko eta idatzizko poesia
  topic: keywords
creator: Katixa Dolhare Zaldunbide
rights: Egile-eskubideak 2025 Katixa Dolhare Zaldunbide https://creativecommons.org/licenses/by-nc/4.0
date: 2025-10-30
publication date: 2025-10-30
starting page: 53
ending page: 80
doi: 10.59866/eia.v2025i10.306

Jean-Baptiste Elizanburu (1828-1891) idazlearen lo-kanta ezezagun bat: Haurcho bati
type: item
description: <span style="color: #000000; font-family: 'Times New Roman'; font-size: medium; font-style: normal; font-variant-ligatures: normal; font-variant-caps: normal; font-weight: 400; letter-spacing: normal; orphans: 2; text-align: start; text-indent: 0px; text-transform: none; widows: 2; word-spacing: 0px; -webkit-text-stroke-width: 0px; white-space: normal; text-decoration-thickness: initial; text-decoration-style: initial; text-decoration-color: initial; display: inline !important; float: none;">Artikulu honen helburua bikoitza da. Batetik, Louis Dassanceren funtsean dauden Jean-Baptiste Elizanburu idazle saratarraren hamabi olerki autografodun bildumaren berri ematea. Bestetik, erran delako bilduma horretako Harcho bati izenburuko lo-kanta ezezagun bat transkribatzea jatorrizko doinu eta letrarekin.
subject: Oharrak
  topic: section
creator: Jabier Kaltzakorta
rights: Egile-eskubideak 2025 Jabier Kaltzakorta https://creativecommons.org/licenses/by-nc/4.0
date: 2025-04-28
publication date: 2025-04-28
starting page: 423
ending page: 440
doi: 10.59866/eia.v1i70.300

Derrigorrezko Bigarren Hezkuntzako (DBH) ikasleen argudiaketa zientifikoa: euskaraz, gaztelaniaz eta ingelesez idazten
type: item
description: Ikerketa honen helburua da, Derrigorrezko Bigarren Hezkuntzako (DBH) ikasleek zientziaren eremuan euskaraz, gaztelaniaz eta ingelesez ekoizten dituzten argudioak maila diskurtsibo eta lexiko-gramatikalean aztertzea. Horretarako, DBH 3ko 34 ikaslek idatzitako testuetan argudiaketa elementuak aztertu dira, Toulminen eredua erabiliz, eta horiek ekoizteko erabilitako baliabide lexiko-gramatikalak diskurtso-analisiaren bidez identifikatu. Emaitzek antzekotasunak erakutsi dituzte hiru hizkuntzen artean, bai argudiaketa-elementuen ekoizpenean, baita baliabide lexiko-gramatikalen erabileran ere.
subject: Ikerketa-artikuluak
  topic: section
subject: funtzio kognitibo-diskurtsiboak
  topic: keywords
subject: argudiaketa
  topic: keywords
subject: idazketa eleaniztuna
  topic: keywords
subject: alfabetatze zientifikoa
  topic: keywords
creator: Roberto Arias-Hermoso
creator: Amaia Lersundi
creator: Eneritz Garro Larrañaga
creator: Ainara Imaz
rights: Egile-eskubideak 2025 Roberto Arias-Hermoso, Amaia Lersundi, Eneritz Garro Larrañaga, Ainara Imaz https://creativecommons.org/licenses/by-nc/4.0
date: 2025-04-28
publication date: 2025-04-28
starting page: 11
ending page: 44
doi: 10.59866/eia.v1i70.297

De noms, de cognoms i de llengües subordinades
type: item
description: .
subject: Oharrak
  topic: section
creator: Joan Albert Argenter
rights: Egile-eskubideak 2025 Joan A. Argenter https://creativecommons.org/licenses/by-nc/4.0
date: 2025-10-30
publication date: 2025-10-30
starting page: 305
ending page: 316
doi: 10.59866/eia.v2025i70.322

Urtaroak
type: item
description: Urtaroen izendapenek beti eman izan dute zeresan handia hizkuntzalari eta bestelako ikertzaileen artean. Euskal kulturan hain kontu errotua izanda, jende askok plazaratu izan du bere iritzia era batera edo bestera. Gai honi behar bezalako egituraketa ematekotan, egileak metodologia etnolinguistikoaz baliatzea proposatzen du, hau da, lexikoaren eta kulturaren arteko ezinbesteko zubi-adarra azaleratzea. Horretarako, nozio orokorretan oinarrituriko sailkapena du ikerlan honek gidari.
subject: Ikerketa-artikuluak
  topic: section
subject: urtaroak
  topic: keywords
subject: etnolinguistika
  topic: keywords
subject: kultura
  topic: keywords
subject: lexikoa
  topic: keywords
subject: egutegia
  topic: keywords
subject: nozio orokorrak eta espezifikoak
  topic: keywords
creator: Kepa Diéguez Barahona
rights: Egile-eskubideak 2024 Euskera ikerketa aldizkaria https://creativecommons.org/licenses/by-nc/4.0
date: 2024-10-28
publication date: 2024-10-28
starting page: 93
ending page: 122
doi: 10.59866/eia.v69i2.287

Erredingo Luiseneko euskal predikuak (XVIII.-XIX. m.): aurkezpena, katalogazioa eta ikerketaren lehen emaitzak
type: item
description: Lan honetan, Lizoainibarren (Nafarroa) agertutako euskal sermoi zaharren sorta bat aurkeztu dut. Oraingoz, hango euskararen aztarna dokumental luze bakarra da. Aurkikuntza nola gertatu zen azaldu dut, corpusa deskribatu, datatu eta katalogatu dut. Egileak identifikatuta, datu biografikoak ere bildu ditut. Gainera, hizkuntz ezaugarri zenbait deskribatu, iturriak dokumentatu eta itzulpen ohiturez aritu naiz, eta, orobat, euskara predikaziorako herrian bazter gelditzen ari zela ondorioztatu dut.
subject: Ikerketa-artikuluak
  topic: section
subject: sermoigintza
  topic: keywords
subject: itzulpengintza
  topic: keywords
subject: euskararen historia
  topic: keywords
subject: euskal testu zaharrak
  topic: keywords
subject: Nafarroa
  topic: keywords
subject: filologia
  topic: keywords
creator: Ekaitz Santazilia
rights: Egile-eskubideak 2025 Ekaitz Santazilia https://creativecommons.org/licenses/by-nc/4.0
date: 2025-04-28
publication date: 2025-04-28
starting page: 307
ending page: 359
doi: 10.59866/eia.v1i70.293

Euskara zinema elekariaren hasmentan (1930-1936)
type: item
description: Lan honek zinema elekariaren lehen urteetan euskarak zinemarekin izan zuen harremana aztergai du. 1930eko hamarkadan zinemako hizkuntza-aniztasunaren gainean sortutako eztabaidak bildu dira, bai eta estatuko beste hizkuntzek pantailan ukan zuten presentzia ere. Hortik aurrera, prentsan euskarazko zinemaren alde mobilizatu ziren diskurtsoetan arreta jarri da, eta euskarazko zinema sortzeko ezina egiaztatu ondoren, euskaraz entzun ahal izan zen lehen hiru filmak aztertu dira.
subject: Ikerketa-artikuluak
  topic: section
subject: euskara
  topic: keywords
subject: zinema elekaria
  topic: keywords
subject: Espainiako Bigarren Errepublika
  topic: keywords
subject: exotismoa
  topic: keywords
subject: abertzaletasuna
  topic: keywords
creator: Josu Martinez
rights: Egile-eskubideak 2024 Euskera ikerketa aldizkaria https://creativecommons.org/licenses/by-nc/4.0
date: 2024-10-28
publication date: 2024-10-28
starting page: 159
ending page: 186
doi: 10.59866/eia.v69i2.288

"Gehiegitan galdetzen didate nongoa naizen". Murgiltze programako ikasle etorri berriak eta identitatearen auzia
type: item
description: Artikulu honetan ikerketa baten berri emango dugu, ume eta gazte etorri berriekin (10-14 urte) lan egiten duten 32 irakasleren adierazpenak oinarri hartuta; euskara irakasleak diramurgiltze programan (“Eusle” eta HIPI hizkuntza indartzeko programetan hain zuzen). Ikerketaren helburua bikoitza da: 1) ezagutzea ikasle etorri berriek identitateari lotuta zeintzuk zailtasun, oztopo eta gorabehera adierazten dituzten, eta horien inguruan irakasleek egiten dituzten gogoetak; 2) ezagutzea irakasleek ikasle etorri berrien identitateari lotuta egiten dituzten esku-hartzeak eta praktikak eta baita gaiaren inguruko haien gogoetak ere. Datuak irakasle horiek egin zuten formazio prozesu batean hartu ziren, “Ikasle iritsi berrienmurgilketan espezializatzeko ikastaroa” izenekoan, Mondragon Unibertsitateko Humanitate eta Hezkuntza Zientzien Fakultatean (HUHEZI); irakasleek idatzitako azalpenetatik datoz datuak, ikasleen identitatearen inguruan galdera bati erantzuteko. Datuak edukiaren analisiaren bidez aztertu eta kategorizatu dira. Ondorioen artean agertzen da ikerketako irakasleek eta ikasleek unera arte ez dutela identitate pluralaren kontzeptua ezagutu, ezta kontuan hartu ere. Batzuek zein besteek kontsideratu dute orokorrean identitatea gizarte edo lurralde bakar batekin lotzen dela, gehienetan jatorrizkoarekin. Irakasleek uste dute aurrerantzean haien usteak eta praktikak berrikusi beharko dituztela.
subject: Ikerketa-artikuluak
  topic: section
subject: ikasle etorri berriak
  topic: keywords
subject: identitate plurala
  topic: keywords
subject: euskara
  topic: keywords
subject: irakasleen esku-hartzea
  topic: keywords
creator: Ane Urizar
creator: Amelia Barquín
creator: Sara Jiménez de Aberasturi
rights: Egile-eskubideak 2023 Euskera ikerketa aldizkaria https://creativecommons.org/licenses/by-nc/4.0
date: 2023-12-28
publication date: 2023-12-28
starting page: 149
ending page: 181
doi: 10.59866/eia.v2i68.268

Literatura, lengua y lugar. Termodinámica aplicada
type: item
description: .
subject: Liburu-aipamenak
  topic: section
creator: Andres Urrutia Badiola
rights: Egile-eskubideak 2025 Andres Urrutia Badiola https://creativecommons.org/licenses/by-nc/4.0
date: 2025-10-30
publication date: 2025-10-30
starting page: 347
ending page: 353
doi: 10.59866/eia.v2025i70.320

Mikoleta eskuizkribuko txistukarien auziaz
type: item
description: Tradizioz, Mikoleta eskuizkribuan txistukarien neutralizazioa aurreraturik zegoela uste izan da; alta, Ulibarrirekin (2015) bat, azalpen horrek ez du argitzen nolatan erabil daitekeen grafema (ia) edozein txistukari adierazteko. Lan honek Mikoletaren Modo breve de aprender la lengua vizcayna testuko txistukarien azterketa grafofonologikoa dakar: erdal txistukariak garaiko aldaketa-dinamiken arabera azaltzeaz gain, euskaraz -ren erabilera zabala azaltzeko proposamena aurkezten du. Halaber, euskal txistukarien sisteman neutralizazio aurreratuaren zantzuak ere bazirela proposatzen du.
subject: Ikerketa-artikuluak
  topic: section
subject: grafematika
  topic: keywords
subject: fonologia
  topic: keywords
subject: txistukarien neutralizazioa
  topic: keywords
subject: Euskara Zaharra
  topic: keywords
subject: Mikoleta
  topic: keywords
creator: Eneko Zuloaga
rights: Egile-eskubideak 2025 Eneko Zuloaga https://creativecommons.org/licenses/by-nc/4.0
date: 2025-04-28
publication date: 2025-04-28
starting page: 381
ending page: 419
doi: 10.59866/eia.v1i70.296

Gezurra dirudi: hizkuntza figuratiboa, zeharkako gezurrak eta hiztunaren konpromisoa
type: item
description: Gezurra zer den, edo gezurra esatea zertan datzan, argitzea da lan honen helburua. Hasteko, pragmatikaren esparruan gezurraren definizioak sortu dituen eztabaidak azaldu ditut, hiru auzi ardatz hartuta: esatearen auzia, faltsutasunaren auzia eta engainatzeko asmoaren auzia. Ondoren, gezurrak definitzean inplikatura ez-zintzoek sortzen duten korapiloari jarri diot arreta: azaldu dut zergatik uste dudan inplikatura horiek gezurtzat hartu behar direla, eta bidenabar defendatu dut hiztunaren konpromisoaren ideian oinarrituta azaltzen direla ondoen gezurrak, oro har, eta inplikatura bidezko gezurrak, zehazki.
subject: Ikerketa-artikuluak
  topic: section
subject: gezurra
  topic: keywords
subject: ironia
  topic: keywords
subject: hiztunaren konpromisoa
  topic: keywords
subject: metafora
  topic: keywords
subject: inplikatura
  topic: keywords
subject: ukagarritasuna
  topic: keywords
creator: Joana Garmendia
rights: Egile-eskubideak 2025 Joana Garmendia https://creativecommons.org/licenses/by-nc/4.0/deed.eu
date: 2025-04-28
publication date: 2025-04-28
starting page: 127
ending page: 157
doi: 10.59866/eia.v1i70.292

Juan Kruz Igerabideren haur-poesia (1992-2005): poemen analisi tematiko, metriko eta estilistikoa
type: item
description: Haur-poesiaren inguruan dagoen informaziorik eza nabarmena da. Narratibari buruzko ikerketa eta lanak ugari daude, baina haur-poesiak hutsune handiak ditu kritikaren eta ikerketaren esparruan, eta are gehiago, euskal literaturan. Testuinguru honetan, artikulu honek haur-poesiaren bultzatzaile nagusia izan den Juan Kruz Igerabide (Aduna, 1956) euskal idazlearen haur-poesiaren ezaugarriak aztertzen ditu, beronen poemen analisi literarioaren bidez. Halaber, Juan Kruz Igerabidek argitaratutako haur-poesia eta Espainiako haur-poesiaren ezaugarriak aurrez aurre jarri dira, azterketa konparatiboa eginez. Igerabideren poemen analisiaren emaitzek haiku konposizio motarako joera indartsua erakusten dute; izadiaren gaia, laburtasuna, irudi poetikoak eta semantikari eragiten dioten figura estilistikoak gailenduz. Bestalde, Espainiako lirikaren eta Juan Kruz Igerabideren haur-poesiaren alderaketak azaldu digu, Espainiako haur-poesiaren ezaugarriak eta ikerketa honetan zehaztutako Igerabideren haur-poesiaren ezaugarriak elkarren oso antzekoak direla, nahiz eta zenbait alderditan hartatik bereizten den.
subject: Ikerketa-artikuluak
  topic: section
subject: haur-poesia
  topic: keywords
subject: Juan Kruz Igerabide
  topic: keywords
subject: analisi literarioa
  topic: keywords
subject: azterketa estatistikoa
  topic: keywords
creator: Oihane Calvo
rights: Egile-eskubideak 2025 Oihane Calvo https://creativecommons.org/licenses/by-nc/4.0
date: 2025-04-28
publication date: 2025-04-28
starting page: 83
ending page: 125
doi: 10.59866/eia.v1i70.294

Maria SS.ª Concepciocoaren Sermoia (1772an predikatua): Larramendiren beste sermoi baten kopia ote?
type: item
description: Arestiko lan batean (Lakarra 2023a) egile, data eta tokirik gabeko Asuntzioko Sermoia (aurrerantzean AS) Loiolan 1740ko abuztuaren 14an Manuel Larramendik emandakoaren kopia dela erakutsi genuen. Oraingoan argitaratzen dugun Kontzepzioko Sermoia (aurrerantzean KS) hau harekin batera gordetzen da Gasteizko Antso Jakitunaren Fundazioaren artxiboan. Honek 1772ko data darama, baina data hori ez benetako egilearen lanari, baizik kopiagile ezezagun batek nonbait (Goierri aldean, seguruenik) zuzeneko edo zeharkako kopia predikatu zueneko aldiari dagokio, ezta gorde den lekukotasuna ekoitzi zeneko urteari ere; nolanahi ere kopia hori(ek), originala baino zenbait urte —eta are hamarkada— modernoagoa(k) bide d(ir)a. ASrekin gertatu ez bezala, KSrentzat peitu dugu testuaz beraz kanpoko berririk egiletasunaz edo jatorriaz eta, horrenbestez, testuaren beraren barneko analisiaz baino ezin egin liteke oraingoz aitzina gai horien ikerketan. Era askotako arrazoi bateragarrietan funtsaturik, erakutsiko dugu KSren kopia hau (gutxienez) aurreko original baten zordun dela —beharbada tarteko kopia gehiagorena ere bai, halaber—. Orobat, hizkuntzaren analisiak, bereziki, bere lexiko hain markagarriaren azterketa xeheak, ia ezinbesteko egiten du Larramendiren eskutik atera zela ondorioztatzea. Nahiz haren AzkS., SAgS. eta (batez ere) AndS.aren mailako ornatusera ez iritsi, sermoia ez da inolaz ere arrunta eta hain dira ugari KSren HHrekiko zorrak eta L.ren gainerako testuekiko kidetasunak, non gure azterketek ezin ginderamatzaketen bestetara. Aipatu ezaugarri horiezaz landa, KSn ez dira falta era ezberdinetako (testu- eta hiztegi-) hapaxak edo ia hapaxak, 1800 arte bertakotu gabe ziren hitzak edota —HHn lekukotu ez arren— hor aurreikusitako erara L.ren beraren eta gainerakoen testuetan legez sortutako formak; ezin ahantz litezke, berariaz ohi baino oparoago erabiliaz haien ezagutza hedatzeko KS bezalako testu labur honetako forma errepikatuak ere. Aurreko argudio multzo guztiaren indargarri…
subject: Ikerketa-artikuluak
  topic: section
subject: Larramendiren egiletasunaz
  topic: keywords
subject: barneko analisia
  topic: keywords
subject: azterketa lexikoa
  topic: keywords
subject: HHrekiko lotura
  topic: keywords
subject: Larramendiren euskal testuak
  topic: keywords
subject: sare larramenditarrak
  topic: keywords
creator: Joseba Andoni Lakarra
rights: Egile-eskubideak 2025 Joseba Andoni Lakarra https://creativecommons.org/licenses/by-nc/4.0
date: 2025-04-28
publication date: 2025-04-28
starting page: 159
ending page: 305
doi: 10.59866/eia.v1i70.295

Euskara eta kulturartekotasuna uztartzeko esperientzia berria udalerri euskaldunetan
type: item
description: Artikulu honek UEMAko (Udalerri Euskaldunen Mankomunitatea) hainbat herri euskaldunetako hezkuntza-komunitateetan gauzatzen ari den proiektu bat azaldu eta aztertu du. Proiektu horrek euskara eta kulturartekotasuna sustatzea eta uztartzea du helburu, eta Hego Euskal Herriko hogeita hamabi udalerritan martxan jarrita dago, lerro hauek idazteko unera arte. Azken urteotan, herri euskaldunetako ikastetxeetara Espainiako Estatuaz kanpotik etorritako familien kopurua hazi egin da, eta horrek euskaraz bizitzen jarraitzeko eta aldi berean familia horiekiko komunikazioa eta harremana bermatzeko erronka areagotu du. Kezka eskola-eremutik abiatu bazen ere, gaur egun herriko hitzarmen gisa lantzen ari da, hots, gero eta zabalagoa da proiektuaren esku-hartze eremua. Testuan azaldu ditugu egitasmoaren oinarriak eta printzipio teorikoak, alderdi metodologikoak eta erronkei aurre egiteko sortutako estrategiak, bai eta hainbat praktikaren adibideak eta prozesuaren harira azpimarragarriak diren alderdiak ere.
subject: Ikerketa-artikuluak
  topic: section
subject: euskara
  topic: keywords
subject: immigrazioa
  topic: keywords
subject: kulturartekotasuna
  topic: keywords
subject: elkarrekikotasuna
  topic: keywords
subject: hiztun-komunitatea
  topic: keywords
subject: hezkuntza-komunitatea
  topic: keywords
creator: Amelia Barquín
creator: Karmele Pérez
rights: Egile-eskubideak 2025 Amelia Barquín, Karmele Pérez https://creativecommons.org/licenses/by-nc/4.0
date: 2025-04-28
publication date: 2025-04-28
starting page: 45
ending page: 82
doi: 10.59866/eia.v1i70.298

Fragmentarismoa testu postmodernoan: errealitatea kontatzeko ezintasuna Harkaitz Canoren Kandelikaran
type: item
description: Harkaitz Canok 2021ean argitaratutako Kandelikara. Buñueli buruzko film baterako apunteak liburuaren azterketak narrazio posmodernoaren gakoak eta ideia nagusiak ulertzeko aukera eskaintzen du. Generoari dagokionez sailkaezina den testu honek, kontakizun fragmentario batetik eta Luis Buñuel zinema-zuzendari espainiarraren bizipenetatik abiatuta, xx. mendeko abangoardien eta posmodernitatearen arteko elkarrizketa metaliterarioa gauzatzen du. Bide horretatik joanda, zinemaren eta literaturaren arteko harremanari buruz hausnartzen du eta ikuspegi desberdinetatik hautematen ditu hainbat egoera, bizipen eta gogoeta, zenbait ahotsen bidez narrazio polifonikoa sortuz. Horrekin batera, testuaren collage erako egiturak fikzioa eta errealitatearen arteko mugak aztertzea ahalbidetzen du, baita kontakizun ororen —historiarena barne— osotasunaren ideiari aurka egin ere.
subject: Ikerketa-artikuluak
  topic: section
subject: zinema
  topic: keywords
subject: posmodernitatea
  topic: keywords
subject: abangoardiak
  topic: keywords
subject: Buñuel
  topic: keywords
subject: collage
  topic: keywords
creator: Paula Solana
rights: Egile-eskubideak 2025 Paula Solana https://creativecommons.org/licenses/by-nc/4.0
date: 2025-04-28
publication date: 2025-04-28
starting page: 361
ending page: 379
doi: 10.59866/eia.v1i70.299

Datu berriak Araba-Nafarroetako euskararen historiarako: Eulateko dotrina (XVIII-XIX. m.)
type: item
description: Lan honetan berriki agertu den XVIII-XIX. mendeko Ameskoagoieneko euskal testu bat dut hizpide. Hango mintzo galduaren testigantza bakana dugu hau. Dokumentua deskribatu, eta noizkoa eta norena den argitu dut, baita testuaren transkripzioa eta edizioa egin ere. Hizkuntza-azterketa egiteko, inguruko hizkeretako testu-corpus historikoa hartu dut erkagai. Ondorioztatu dut Eulaten euskara bizirik zegoela orduan, eta hizkera linguistikoki mendebaldera eta mugakide duen Arabara begira egon dela.
subject: Ikerketa-artikuluak
  topic: section
subject: Eulate (Ameskoagoiena)
  topic: keywords
subject: euskal testuak
  topic: keywords
subject: XVIII-XIX. mendeak
  topic: keywords
subject: Arabako euskara
  topic: keywords
subject: Nafarroa mendebaldeko euskara
  topic: keywords
creator: Ekaitz Santazilia
rights: Egile-eskubideak 2023 Euskera ikerketa aldizkaria
date: 2023-07-05
publication date: 2023-07-05
starting page: 221
ending page: 318
doi: 10.59866/eia.v1i68.256

Asuntzioko Sermoi egile-, toki- eta urtegabea: Larramendiren testu berri ezezaguna [Loiola 14.08.1740]
type: item
description: Antso Jakitunaren Fundazioan gordetako egile, data ez etorki ezagunik gabeko sermoi baten edizioa prestatu dugu. Haren formaren (bertako erretorika nahiz lexikoaren) azterketak Manuel Larramendiren aldeko egiletasun hipotesia dakarkigu: bertan garaiko sermoietan urri diren figura eta eskemez landa, hainbat hitz Iparraldetik Hegoaldean lehendabizikoz Hiztegi Hirukoitzean lekukotuak, mordoxka Lren euskal testu laburren bidez ezagun genituenak, hark ‘bataiatu’ mailegu bertakotu edo bertakotu-nahiak, halaber asmatu eta erabiliak, baita Lk sortu eta soilik testu honetan nahiz Lren gainerakoetan edo gutxi gehiagotan lekukotuak... ugari baititugu. Loiolako Kolegioko Historia liburuak dioskunez, L izan zen 1740ko abuztuaren 14an Asuntzio bezperako sermoia bertan eman zuena. Loiolan eman izanak eta hango gramatiko eta erretorikoz osatu entzulego hain bereziak, azal bide lezakete sermoi labur honen hainbat apartekotasun, ornatuari zein lexikoaren garapenari dagokionez (cf. Lakarra 1985b AzkSz). Aurkikuntza honek eta bere inguruko ikerketak erakusten dute Lren euskarazko testuen altxorra ez dela uste genuen bezain laburra eta oraindik berriren bat gehiago ere eskura genezakeela baieztatzera garamatza (cf. Lakarra prest.-a).
subject: Ikerketa-artikuluak
  topic: section
subject: sermoia
  topic: keywords
subject: hiztegia
  topic: keywords
subject: erretorika
  topic: keywords
subject: kronologia
  topic: keywords
subject: egiletasuna
  topic: keywords
subject: Larramendi
  topic: keywords
creator: Joseba Lakarra
rights: Egile-eskubideak 2023 Euskera ikerketa aldizkaria
date: 2023-06-14
publication date: 2023-06-14
starting page: 111
ending page: 203
doi: 10.59866/eia.v1i68.255

Euskara katedraren mendeurrena Iruñeko Seminarioan
type: item
description: Nafarroako Foru Diputazioak orain dela mende bat, 1922an, Iruñean bi euskara katedra sortu zituen. Horietako bat Institutuan eta Maisu-Maistren Eskolan ezarri zena eta bertzea Iruñeko Seminarioan. Lan honetan azken horren bilakaera azaltzen da. Bere sorrera Euskaltzaindiak sustatu zuen, eta hasierako urteetan, XX. mendeko 20ko hamarkadan batik bat, izan zuen ospearen eta arrakastaren gakoa, ezbairik gabe, elizbarrutiko eta Seminarioko arduradunen konpromisoa eta jarrera izan zen. Zailtasunak zailtasun (Gerra Zibila eta haren ondorioak, eta arduradunen babes eskasa), hasierako loraldi hura erabat apaldu zen, eta zenbait urtez euskara ikasgaiari doi-doi eutsi bazitzaion ere, desagertzera iritsi da mendeurrena betetzerako.
subject: Ikerketa-artikuluak
  topic: section
subject: euskara
  topic: keywords
subject: katedra
  topic: keywords
subject: mendeurrena
  topic: keywords
subject: Iruñeko Seminarioa
  topic: keywords
creator: Andres Iñigo Ariztegi
rights: Egile-eskubideak 2023 Euskera ikerketa aldizkaria
date: 2023-07-05
publication date: 2023-07-05
starting page: 11
ending page: 30
doi: 10.59866/eia.v1i68.253

Azkueren gutundegia: 1904-1906. urteetan atzerritik ama- arrebei idatzitako gutunak
type: item
description: Resurrección Maria Azkue (1864-1951) bere hiztegia argitaratzeko, 1904 urte hasieratik 1906 urtarrilera arte behintzat, atzerrietara joan zen. Frantzian Parisen eta batez ere Toursen ibili zen, eta Ingalaterran, Londresen. Lan honetan batez ere atzerrialdian berarekin Bilbon bizi ziren ama eta bi arrebei, Aurora eta Dianari, euskaraz idatzitako eskutitzak biltzen dira. Azkueren atzerrialdiko karta multzo hau Londresko euskal eskuizkribuak eta Toursen (1905-1906) argitaratu zuen hiztegi hirukoitzaren gorabeherak ezagutzeko ezinbestekoa da.
subject: Ikerketa-artikuluak
  topic: section
subject: Resurrección Maria Azkue
  topic: keywords
subject: Azkueren hiztegi hirukoitza
  topic: keywords
subject: Londresko euskal eskuidatziak
  topic: keywords
subject: Karmen Aberasturi
  topic: keywords
creator: Jabier Kaltzakorta
rights: Egile-eskubideak 2023 Euskera ikerketa aldizkaria
date: 2023-07-05
publication date: 2023-07-05
starting page: 31
ending page: 110
doi: 10.59866/eia.v1i68.254

Zaldibiako hitz, esapide, esaera eta atsotitz batzuk
type: item
description: .
subject: Oharrak
  topic: section
creator: Luis Mari Zaldua
rights: Egile-eskubideak 2023 Euskera ikerketa aldizkaria
date: 2023-07-05
publication date: 2023-07-05
starting page: 321
ending page: 358
doi: 10.59866/eia.v1i68.257

Lehen Hezkuntzako haurren lagunarteko hizkera aisialdian: erdaren eragina bat-bateko adierazkortasunean
type: item
description: Ikerketa hau Euskaltzaindiaren Mintzola Egitasmoak, Ikastolen Elkarteak eta Mondragon Unibertsitateak gauzatu dute. Hain zuzen ere, eremu formalean lagunarteko hizkera lantzeak ea ikasleengan euskarazko hizkera informala areagotzeko eragin positiborik izan ote dezakeen dugu ikergai hiru erakundeok. Hemen aurkeztu dena, ikerketaren abiapuntua da. Euskal Herriko lurralde desberdinetako hamar ikastola hautatu dira, eta Lehen Hezkuntzako 4. mailako ikasleek etxean, kalean nahiz ikastolan dituzten hizkuntza-ohiturak aztertu dira lehenbizi galdetegi bidez, laginaren izaera ahalik eta xeheen ezagutzeko asmoz. Horren ostean, behaketak egin dira ikastoletako aisia-esparruetan, lagina osatzen duten haurrok lagunartean daudenean zein hizkuntzatan hitz egiten duten zehaztu ahal izateko.
subject: Ikerketa-artikuluak
  topic: section
creator: Aritz Bereziartua Arruabarrena
creator: Odei Guirado Irasuegi
creator: Idurre Alonso Amezua
rights: Egile-eskubideak 2023 Euskera ikerketa aldizkaria
date: 2023-12-28
publication date: 2023-12-28
starting page: 11
ending page: 39
doi: 10.59866/eia.v2i68.263